*Mae’r ddogfen hon hefyd ar gael yn Saesneg*

# Ffurflen Gydsynio

Dylid rhoi ffurflenni cydsynio i’r cyfranogwyr wedi iddynt ddarllen a chael amser i ystyried yr wybodaeth a roddir ar y daflen wybodaeth i gyfranogwyr. Mae’r Brifysgol yn argymell cynnwys y datganiadau isod yn y broses cydsynio ar sail gwybodaeth. Yn Atodiad 1, ceir rhagor o ddatganiadau dewisol sydd yn berthnasol i astudiaethau penodol yn unig. Darllenwch y rhain yn ofalus ac ychwanegwch unrhyw rai sy’n briodol i’ch prosiect ymchwil chi. Dilëwch adrannau fel y bo’n briodol cyn cyflwyno eich cais.

Rhif fersiwn a dyddiad:

Teitl y prosiect ymchwil:

Enw’r ymchwilydd(wyr) a manylion cyswllt:

Ticiwch neu rhowch lythrennau cyntaf eich enw yn y bocs(ys) i gadarnhau pob datganiad.

|  |  |
| --- | --- |
| Rwy’n cadarnhau fy mod i wedi darllen a deall y Daflen Wybodaeth ddyddiedig *[nodwch y dyddiad]* ar gyfer yr astudiaeth uchod, neu ei bod wedi’i darllen i mi. Rwyf wedi gofyn am eglurhad neu am fwy o wybodaeth, ac wedi cael ymateb boddhaol. | 🞏 |
| Rwy’n deall bod cymryd rhan yn yr astudiaeth yn golygu *[disgrifiwch yn fyr sut mae gwybodaeth yn cael ei chofnodi – e.e. recordiad sain o gyfweliad/recordiad fideo o grŵp ffocws].*  | 🞏 |
| Rwy’n deall fy mod yn cymryd rhan o fy ngwirfodd a bod gen i’r hawl i roi’r gorau i gymryd rhan a thynnu’n ôl o’r astudiaeth unrhyw bryd, heb roi unrhyw reswm a heb i hyn effeithio ar fy hawliau. Hefyd, rwy’n deall fy mod i’n rhydd i wrthod ateb unrhyw gwestiwn neu gwestiynau neilltuol. | 🞏 |
| Rwy’n deall y gallaf ofyn am weld y wybodaeth a roddaf ac y gallaf ofyn am i’r wybodaeth honno gael ei dinistrio pe dymunaf ar unrhyw adeg cyn *[pwynt penodol e.e. gwneud yn ddi-enw / cyhoeddi / amserlen e.e. – mis].* Wedi *[pwynt penodol],* ni fyddaf yn cael gofyn am gael gweld yr wybodaeth y byddaf wedi’i darparu, na’i thynnu’n ôl.  | 🞏 |
| Rwy’n deall y caiff yr wybodaeth a ddarparaf ei chadw’n ddiogel ac yn unol â’r gofynion diogelu data ar Hysbysiad Preifatrwydd Prifysgol Wrecsam nes bydd yn *[gwbl ddienw]* ac yna wedi’i gwaredu yn yr *[Archif]* i’w rhannu a’i defnyddio gan ymchwilwyr awdurdodedig eraill i gefnogi gwaith ymchwil arall yn y dyfodol | 🞏 |
| Rwy’n cytuno i gymryd rhan yn yr astudiaeth uchod.  | 🞏 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Enw’r cyfranogwr Dyddiad Llofnod

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Enw’r sawl sy’n cymryd y cydsyniad Dyddiad Llofnod

# Atodiad 1- Adrannau dewisol i’w cynnwys fel y bo’n briodol

|  |  |
| --- | --- |
| **Trosglwyddo data y tu allan i’r UE**Rwy’n cytuno i fy nata personol gael ei drosglwyddo y tu allan i’r UE ac rwyf wedi cael gwybod am y mesurau diogelu sydd ar waith i ddiogelu fy nata personol pan gaiff ei drosglwyddo. | 🞏 |
| **Data Clywedol/Gweledol**Rwy’n deall y bydd *[recordiad sain/recordiad fideo]* o fy nghyfraniad. Rwy’n ymwybodol o’r recordiadau hyn ac yn cydsynio i chi eu defnyddio i’r dibenion canlynol*: [nodi dibenion].* | 🞏 |
| **Meini Prawf Eithrio**Rwy’n deall na ddylwn gymryd rhan os *[rhestrwch feini prawf eithrio]*  | 🞏 |
| **Defnyddio dyfyniadau**Rwy’n deall y gall yr wybodaeth a ddarparaf gael ei dyfynnu mewn canlyniadau gwaith ymchwil fel [*rhestrwch ganlyniadau posibl].* Rwy’n deall y [byddaf/na fyddaf] yn cael fy adnabod/enwi drwy’r dyfyniadau hyn.  | 🞏 |
| **Cysylltu yn y dyfodol**Rwy’n cytuno i chi gysylltu â mi maes o law a fy ngwahodd i gymryd rhan mewn astudiaethau yn y dyfodol. Rwy’n deall mai cytuno i gael gwybodaeth yr ydw i, ac nad oes rheidrwydd arnaf i gymryd rhan mewn unrhyw astudiaethau yn y dyfodol. Rwy’n deall y bydd fy manylion cyswllt yn cael eu storio’n ddiogel. | 🞏 |
| **Risg bosibl**Rwy’n deall fod risg bosibl wrth gymryd rhan yn yr ymchwil hwn, sef [disgrifiad o’r risg]. | 🞏 |
| **Datgelu gweithgarwch troseddol** Rwy’n deall y bydd cyfrinachedd yr wybodaeth a ddarparaf yn cael ei diogelu ac na chaiff ei rhyddhau heb i mi gydsynio oni bai ei bod hi’n ofynnol dan y gyfraith. Rwy’n deall y bydd yn rhaid i’r ymchwilydd ddatgelu fy ngwybodaeth gyfrinachol i’r awdurdodau perthnasol pe byddaf wedi datgelu gwybodaeth sydd yn codi pryderon am ddiogelwch fy hun neu’r cyhoedd. | 🞏 |